আজকের দিনের রবি, একদা যা একটেল নাম পরিচিত ছিল, সেই একটেল আমাদের দেশের মোবাইল ফোন ব্যবহারকারীর সংখ্যা বৃদ্ধিতে বেশ জোড়ালো অবদান রেখেছিল সেটা আমাদের সকলেরই জানা। আমাদের মনে আছে গ্রামীন ফোনের ‘ডিজুস’-এর কথা। মনে আছে একটেলের ‘জয়’ পাকেজের কথাও। রাতে অল্প খরচে কথা বলার জন্য ডিজুস সিম কেনার হিড়িক পরে গেছিল সেসময়ে। এর পর রবি এনেছিল ‘জয়’ সিম। দুটো পাশপাশি মোবাইল নম্বর একত্রে পাওয়া যেত, এর একটি থেকে আর একটিতে ফোন করে দুইটাকা ত্রিশ পয়সায় ত্রিশ মিনিট করে কথা বলা যেতো প্রতিটি কলে দিন-রাত চব্বিশ ঘন্টা। ‘জয় প্যাকেজ’ আর ‘ডিজুস প্যাকেজ’ তখনকার সময়ে উঠতি বয়সী, বিশেষ করে তরুণ-তরুনীদের কাছে অনিবার্য নাম্বার। দেশের শিক্ষার্থীদের মধ্যে শুরু হয়ে গিয়েছিল এক চরম অস্থিরতা।শিক্ষার্থীরা রাত জেগে কথা বলতো প্রিয়জনের সাথে, দিনে পড়ে পড়ে ঘুমাতো। যুব সমাজ হয়ে উঠেছিলো মোবাইলাসক্ত, দূরে বসবাসরত স্বামী-স্ত্রীদের পারিবারিক সম্পর্ক পৌছে গিয়েছিল ভাঙ্গনের মুখে, দেশ পৌছে গিয়েছিল চরম এক সামাজিক বিপর্যয়ের দ্বারপ্রান্তে। এইরকম অবস্থায় BTRC কে হতে হয়েছিল সক্রিয়, মোবাইল অপারেটর গুলোর জন্য নির্ধারণ করে দিতে হয়েছিল মিনিট প্রতি নুন্যতম কল রেট্, যার মাধ্যমে সমাজ ফিরে অনেকটা এসেছিলো নিয়মিত ও স্বাভাবিক প্রক্রিয়ায়।